Han startet sin karriere i Sportsklubben Trygg/Lade. Han spilte seg tidlig inn på kretslag og distriktslag, og ble plukket ut til å delta på TV-programmet på TV3, hvor vinneren fikk en treningsuke med Liverpool FC. Skjelbred vant denne konkurransen, trente med Liverpool, og fikk tilbud om juniorkontrakt i klubben. Han takket nei til dette tilbudet, og gikk i stedet til Rosenborg Ballklub. Skjelbred har også vært fast inventar på aldersbestemte landslag, og deltok i europamesterskapet for G19-landslag i 2005.